Հերոսներու հրապարակ (Պուտափեշթ)

մինի|300x300փքս
**Հերոսներու հրապարակ** (), հրապարակ՝ Հունգարիոյ մայրաքաղաք Պուտափեշթի մէջ։ Կը գտնուի Փեշթ հատուածին մէջ։ 

Հերոսներու հրապարակով կ'աւարտի Անտրաշի պողոտան եւ կը սկսի Վարոշլիկետ քաղաքային այգին։ 

Հրապարակը ձեւաւորուած է 1896-ին, Հունգարիոյ հիմնադրութեան 1000-ամեակին առիթով, ընդունելով Հունգարիա ժամանած աւելի քան 50.000 հիւր։

Հրապարակին մէջ կը գտնուին քանի մը յուշարձաններ.

* Առաջինը, որ կը գտնուի հրապարակին կեդրոնը, նուիրուած է Կարպատներով հունգարներու անցման։ Անիկա բարձր սիւն մըն է, որուն գագաթին կը գտնուի Գաբրիէլ հրեշտակապետին կերպարը երկրագունդին վրայ՝ առաքելական խաչով եւ Իշտուան արքայի թագով։ Յուշարձանի հեղինակներն են՝ ճարտարապետ Ալպերթ Շիկեդանցը եւ քանդակագործ Տեորտ Զալան։ Արձանին կառուցումը տեւած է շուրջ 42 տարի։ Ըստ առասպելին՝ Գաբրիէլ հրեշտակապետը յայտնուած է սուրբ Իշտուանի երազին մէջ եւ անոր միջոցով հունգարներուն պատուիրած է քրիստոնէութիւնը ընդունիլ։ Յուշարձանի ստորին հատուածին մէջ պատկերուած են հունգարական եօթը ցեղախումբերու առաջնորդները, գլխաւորութեամբ՝ Արփատ իշխանին, որ հիմնադրած է հունգարական իշխող արքայատոհմը։

300px|մինի|ձախից

* Կիսաշրջանաձեւ երկու սիւնաշարքերը, որոնք տեղադրուած են հրապարակին մէջ` Գաբրիէլ հրեշտակապետին սիւնին ետին, Հունգարիոյ հերոսներուն նուիրուած յուշարձաններ են։ Իւրաքանչիւր սիւնաշարքի երկայնքը 85 մեթր է։ Սիւներուն միջեւ ձախէն աջ տեղադրուած են Արփատներու տոհմի ներկայացուցիչներուն (Ս. Իշտուան, Ս. Լասլօ, Կալման Ա., Անտրաշ Բ. եւ Պելա Դ.) պրոնզեայ արձանները:
* Ներկայացուած են նաեւ Անժուի տոհմի ներկայացուցիչներուն արձանները`Քառլ Ռոպերթ եւ Լիւդովիկոս Ա. Մեծ, Եանոշ Խունեաթի, Մաթեաշ Կորուին, այնուհետեւ թրանսիլվանական իշխաններ Իշտուան Փոչկայի, Կապոր Փետլենի, Իմրէ Թեկելիի, Ֆերենց Բ. Ռաքոցիի եւ հունգար ժողովուրդի ազատութեան համար պայքարած հերոս Լայոշ Քոշուտի արձանները։ 
* Սիւնաշարքերը պսակուած են աշխատանքի, զարգացման, պատերազմի, խաղաղութեան, իմաստութեան եւ փառքի այլաբանական կերպարներով։

* Գլխաւոր սիւնին մօտ տեղադրուած է քարէ յուշատախտակ մը, նուիրուած՝ հունգար զինուորներուն, որոնք զոհուած են համաշխարհային պատերազմներու ժամանակ։ Հոն՝ ազգային տօներուն կը կանգնի պատուոյ պահակախումբը եւ տեղի կ'ունենան ծաղիկներու խոնարհման հանդիսաւոր ձեռնարկներ։

Հրապարակը երկու կողմէն շրջապատուած է նորդասականութեան ոճով կառուցուած երկու շինութիւններով`Կերպարուեստի թանգարանով եւ Միւչառնոկ արուեստի սրահով։

Հրապարակին տակ տեղադրուած է Պուտափեշթի մեթրոյի համանուն կայարանը։

## Պատկերասրահ

File:Béke biga-szobor, Millenniumi emlékmű, Budapest.jpg|Խաղաղութեան արձան
File:Tudás és a Dicsőség.jpg|Գիտութիւն եւ փառք
File:Budapest Heroes square Hunyadi János.jpg|Պելկրատի փորձանքը (1456)
File:Budapest Heroes square Matyás.jpg|Թագաւորը իր դպիրներուն հետ
File:Budapest Heroes square Bocskai István.jpg|Յաղթանակը կայսերական զօրքերուն դէմ
File:Budapest Heroes square Bethlen Gábor.jpg|Թագաւորը պայմանագիր կը կնքԷ Պոհեմիայի արքայախումբին տարածքներուն հետ (1526-1648)
File:Budapest Heroes square Thokoly Imre.jpg|Սզիքսոյի ճակատամարտը
File:Budapest Heroes square Ferenz Rákoczi II.jpg|Իշխանը կը վերադառնայ Լեհաստանէն
File:Budapest Heroes square Kossuth Lájos.jpg|Հունգարիոյ հերոսներու հրապարակը
File:Budapest - Millennium monument.jpg|
File:Gabor arkangyal.jpg|
File:Hosok Tere Budapest - left side.jpg|

## Հրապարակին շուրջի կառոյցները

File:Budapest heroes Mucsarnok.jpg|
File:Palace of Art, Budapest.jpeg|
File:Szepmuv Muzeum.jpg|
File:Museum Fine Arts01.jpg|
File:Budapest Vajdahunyad Castle R01.jpg|

## Ծանօթագրութիւններ